[ca] Aquesta Tesi respon a la construcció i integració d'un concepte, el "nudge", al nostre ordenament juridicoadministratiu. Té la seva gènesi a l'Economia conductual i als processos regulatoris i de control de la despesa, de les polítiques públiques executades per part de l'Administració federal dels Estats Units i de les seves Agències. La seva recepció es realitza a partir de l'obra de Richard H. Thaler i Cass R. Sunstein, Nudge. Improving Decisions About Health, Wealth, Happiness (2008). Els elements que constitueixen el nexe d'aquest treball de recerca s'ancoren en un mateix fonament jurídic, la funció constitucional d'il·lustració, com a tasca en l'actuació de l'Administració pública, mitjançant el que anomenem l'Arquitectura de l'elecció, com a procés, la funcionalitat del qual l'identifico com a instrument públic que defineix el disseny i la intervenció sobre el pla de la racionalitat, i la seva afectació en el procés decisional de l'individu i en el comportament col·lectiu. La finalitat de l'actuació de l'Administració pública, que en aquest supòsit considero de caràcter conductual, és corregir les decisions errònies dels individus, motivades per les heurístiques i els biaixos cognitius que els puguin perjudicar, respectant-ne la llibertat d'elecció, per a la consecució d'una finalitat pública d'interès general, que en beneficiï. Aquesta finalitat, a l'objecte de la Tesi, la focalitzo en el marc del dret a la protecció de la salut, quant a la seva projecció en el dret a una alimentació adequada i saludable, mitjançant l'anàlisi de l'eina del semàfor nutricional, Nutri-Score, com informació nutricional frontal en un producte alimentari. Al costat de l'Arquitectura de l'elecció i de la tècnica del nudge desenvolupo l'enfocament de la Perspectiva cognitiva en l'actuació de l'Administració de caràcter conductual, que es projecta sobre les diferents formes, modes o tipologies que puguin caracteritzar l'actuació de les Administracions públiques. Perspectiva cognitiva, com a element nuclear d'aquesta investigació, que construeixo jurídicament, com a aportació original de la Tesi, a partir del referent de la Perspectiva de gènere. Enfocament que identifico com un instrument jurídic que determini la validesa de tota l'actuació administrativa que pugui condicionar el comportament de lindividu o de la col·lectivitat. Analitzo l'enfocament de la Perspectiva cognitiva en l'actuació de l'Administració pública, respecte a la seva intervenció en el procés decisional dels individus i en el comportament col·lectiu, ja sigui com a resultat d'una política pública conductual concreta o, en el supòsit de no ser-ho, quan els seus efectes sobre l'individu es corresponguin amb els resultats estudiats per les ciències de la conducta, la neurociència, la semiòtica o la lingüística cognitiva, sobre el comportament humà. Tanmateix, elaboro la construcció del règim jurídic del nudge com a tècnica d'intervenció que es projecta sobre les diferents formes d'actuació administrativa, estudiant i sistematitzant els diferents paràmetres sobre els quals he construït l'anàlisi doctrinal de la seva ordenació jurídica.

[en] This Thesis responds to the construction and integration of a concept, the "nudge", in our legal-administrative system. It has its genesis in Behavioral Economics and in the regulatory and expenditure control processes, of the public policies executed by the United States Federal Administration and its Agencies. Its reception is based on the book of Richard H. Thaler and Cass R. Sunstein, Nudge. Improving Decisions About Health, Wealth, and Happiness (2008). The elements that constitute the nexus of this research work are anchored in the same legal basis, the constitutional function of illustration, as a task in the performance of the Public Administration, through what we call the Architecture of the election, as a process whose functionality is identifies as a public instrument that defines the design and intervention on the level of rationality and its impact on the decision-making process of the individual and on collective behavior. The purpose of the action of the Public Administration, which in this case is considered behavioral in nature, is to correct the erroneous decisions of individuals, motivated by heuristics and cognitive biases that may harm them, respecting their freedom of choice, in order to achieve of a public purpose of general interest, which benefits him. This purpose, in the object of the Thesis, we focus on the framework of the right to health protection, in terms of its projection in the right to adequate and healthy food, through the analysis of the nutritional traffic light tool, Nutri-Score, as front nutritional information on a food product. Together with the Architecture of choice and the "nudge" technique, the approach of the Cognitive Perspective is developed in the performance of the Administration of a behavioral nature, which is projected on the different forms, modes or typologies that can characterize the performance of the Public Administrations. Cognitive perspective, as a nuclear element of this research, which is legally constructed, as an original contribution of the Thesis, from the reference of the Gender Perspective. Approach that is identified as a legal instrument that determines the validity of all administrative action that may condition the behavior of the individual or the community. The approach of the Cognitive Perspective in the performance of the Public Administration is analyzed, with respect to its intervention in the decision-making process of individuals and in collective behavior, either as a result of a specific behavioral public policy or in the event that it is not, when its effects on the individual correspond to the results studied by behavioral sciences, neuroscience, semiotics or cognitive linguistics, on human behavior. Likewise, the construction of the legal regime of the "nudge" is elaborated as an intervention technique that is projected on the different forms of administrative action, studying and systematizing the different parameters on which the doctrinal analysis of its legal order has been built.